**КОМИ РЕСПУБЛИКАСА ТАРИФ СЛУЖБАЛÖН**

**ТШÖКТÖД**

 **«Рытыв-Войвыв МРСК» ВАК-лöн электрическöй везъяс дорö технологическöя йитöмысь мынтысян дон вынсьöдöм йылысь» Коми Республикаса тариф службалöн 2010 во урасьöм тöлысь 15 лунся 7/1 №-а тшöктöдö вежсьöм пыртöм йылысь**

«Электроэнергетика йылысь» 2003 во рака тöлысь 26 лунся 35-ФЗ №-а Федеральнöй оланпас, «Россия Федерацияын электрическöй да шоныд энергия вылö тарифъяс государственнöя ладмöдöм йылысь» 1995 во косму тöлысь 14 лунся 41-ФЗ №-а Федеральнöй оланпас, «Россия Федерацияын электрическöй да шоныд энергия кузя донъяс артмöдöм йылысь» Россия Федерацияса Правительстволöн 2004 во урасьöм тöлысь 26 лунся 109 №-а шуöм, «Электрическöй энергия сетöм кузя услугаяс дорö недискриминационнöй позянлун да сiйö услугаяссö сетöм кузя правилöяс, электроэнергетикаын оперативно-диспетчерскöй веськöдлöм кузя услугаяс дорö недискриминационнöй позянлун да сiйö услугаяссö сетöм кузя правилöяс, чукöрöн вузасян рынок система администраторлöн услугаяс дорö недискриминационнöй позянлун правилöяс, юридическöй кывкутысьяслысь да торъя йöзлысь энергопринимающöй устройствояс (энергетическöй установкаяс) электрическöй везъяс дорö технологическöя йитан правилöяс вынсьöдöм йылысь» Россия Федерацияса Правительстволöн 2004 во öшым тöлысь 27 лунся 861 №-а шуöм, Электрическöй сетьяс дорö технологическöя йитöмысь мынтысян дон урчитöм кузя методическöй индöдъяс, мый вынсьöдöма Федеральнöй тариф службалöн 2009 во моз тöлысь 21 лунся 201-э/1 №-а тшöктöдöн, «Коми Республикаса тариф служба йылысь» Коми Республикаса Юралысьлöн 2009 во лöддза-номъя тöлысь 25 лунся 62 №-а Индöд, Коми Республикалöн тариф службаса правлениелöн решение (2010 во урасьöм тöлысь 19 лунся 7 №-а сёрнигижöд) серти

**ТШÖКТА:**

1. Пыртны «Рытыв-Войвыв МРСК» ВАК-лöн электрическöй везъяс дорö технологическöя йитöмысь мынтысян дон вынсьöдöм йылысь» Коми Республикаса тариф службалöн 2010 во урасьöм тöлысь 15 лунся 7/1 №-а тшöктöд дорö содтöдö татшöм вежсьöм:

содтыны татшöм пасйöд:

**«<\*\*\*>** «Рытыв-Войвыв МРСК» ВАК-са «Комиэнерго» филиалöн воштöм чöжöс, мый артмö ичöт да шöр предпринимательство субъектъясöн 15кВт-ысь унджык да 100 кВт-öдз пыртöмöн медыджыд вынйöра электрическöй везъяс дорö технологическöя йитöмысь мынтысьöм кузя кад нюжöдöм понда кредитнöй сёрнитчöмъяс серти прöчентъяс мынтöмкöд, кутшöмъясöс арталöны 2010 во вылö электрическöй энергия сетан услугаяс вылö тарифъясын, лоö 10 859 сюрс шайт мында.».

2. Тайö тшöктöдыс вынсялö урчитöм пöрадок серти.

**Юрнуöдысь А.И.Шеремет**

Сыктывкар

2010 вося урасьöм тöлысь 19 лун

8/2 №

Вуджöдіс Коснырева Е.Г., 2240 пас